Pegen laouen on bet o tizoloiñ e brezhoneg ul levr a lakan da bennoberenn , ha nag e karfen lenn muioc ' h a seurt - se e brezhoneg ! Eus ar romantig - mañ n ' ouien nemet an titl , difetis a - walc ' h ha n ' en doa ket roet c ' hoant din d ' e zigeriñ betek - henn . Kavet em eus e - barzh un istor soutil . N ' eo ket kement - se dre he steuenn - evel ma vez lavaret er pennad - kinnig , paot a - walc ' h eo an istorioù tud a ya da loened e lennegezh ar bed - met dre an doare ma tispleg ar skrivagner anien an tudennoù ; Gregor , ar c ' hwil , douster hag emroidigezh - holl , leun a volontez vat ; hag e dud , karantezus gwezhall , a zeu da vezañ kriz pa vagont heug hag aon rak e stumm nevez . Eus ar c ' hentañ eo an ambiañs e " huis - clos " ( kararc ' het eo Gregor kement en e gorf hag en e gambr ) , ar pezh a gomprener dre glevet ha dre an nebeut gweladennoù vez graet a - gasoni d ' ar c ' hwil . Un istor ankenius eo ; n ' heller ket sikour Gregor na kaout spi evitañ , n ' eus nemet gortoz ez aio betek penn e donkadur ha sellet ouzh an dud tro - dro dezhañ a goll tamm - ha - tamm o emskiant a dud kar en e geñver , pa chom dezhañ , ha eñ euzhvil , ur goustiañs ha santimantoù denel . Savet ez eus goulennoù don ennon o lenn an destenn - se , digeriñ a ra dorioù ar spered war meur a zoare da gompren , ha da ren an darempredoù gant an dud all . Piv ' oar hag - eñ n ' eo ket pep hini euzhvil unan bennak ! N ' on ket sur e c ' heller achap ouzh e donkadur avat … Un oberenn diazez , talvoudus , taolennet gant gerioù eeun . Trugarez da Yann Talbot , an troer , evit e zibab awenet . Embannet eo bet an droidigezh e brezhoneg e 2009 .